Bugøynes

Bugøynes (soome keeles Pykeija ) on kaluriküla Norra kirdeosas Troms og Finnmargi maakonnas Sør-Varangeri vallas. Asub Varangeri fjordi ääres Bugøya neemel ja Bugøya saarel.

Põhiosa elanikest on 19. sajandi keskel Soome Lapimaalt tulnud immigrantide järglased, kes räägivad kveeni keelt. Seetõttu kutsutakse küla ka nimega Lille-Finland või Pikku-Suomi ('Väike-Soome').

Bugøynes oli üks väheseid Finnmargi külasid, mida sakslased Teise maailmasõja lõpus evakueerudes maha ei põletanud. 1962. aastal sai küla maanteeühenduse. Külas asub 1989. aastal valminud Bugøynesi kabel.

Asula on tähtis kamtšatka ebakrabi püügi ja kasvatuse keskus.

Küla lähedal asub Ranvika linnukalju.

Norra külad
Sør-Varangeri vald